Οι βραχυχρόνιες μισθώσεις έχουν έρθει για να μείνουν στην Ελλάδα. Πρόκειται για τη μίσθωση – κοινώς, ενοικίαση – ενός ακινήτου, για συγκεκριμένο χρονικό διάστημα, μέσα από ψηφιακές πλατφόρμες. Οι ψηφιακές πλατφόρμες δεν περιορίζονται μόνο στην προβολή του ακινήτου. Παρέχουν και εξειδικευμένα εργαλεία, με τα οποία μπορεί η σύναψη της μίσθωσης να γίνει ηλεκτρονικά. Πρόκειται ουσιαστικά για ιστοσελίδες, στις οποίες μπορεί ένας ιδιοκτήτης ακινήτου: να φτιάξει προφίλ, να καταχωρήσει φωτογραφίες και πληροφορίες και να ορίσει μια τιμή για το ακίνητό του. Στην Ελλάδα, οι κύριες περιπτώσεις βραχυχρόνιας μίσθωσης είναι η Airbnb, η Booking, η Blueground κ.α. Οι ιστοσελίδες αυτές ξεκίνησαν από την ανάγκη εύρεσης οικονομικών ή ποιοτικών χώρων διαμονής κατά τη διάρκεια διακοπών ή επαγγελματικών ταξιδιών. Είσαι ιδιοκτήτης ενός ακινήτου και θέλεις να το νοικιάζεις για μικρά χρονικά διαστήματα; Η μίσθωσή του μέσω Airbnb, για παράδειγμα, είναι η ιδανική επιλογή.